‘પપ્પા ! શું તમેય, એવું ના હોય ! ચાલો જલદી, સમય બગડે છે !’ ‘મેં કહ્યુંને ! તું ડ્રેસ બદલી લે ! તને ખબર ના પડે. આ બધી બાબતો બહુ મહત્ત્વની છે બેટા ! પાંચ મિનિટ ભલે બગડે પણ પીળો ડ્રેસ પહેરી આવ!’ સંધ્યા કમને અંદર જઈ ડ્રેસ બદલી આવી. પેપરમાં પંદર મિનિટ મોડું થયું. એક પ્રશ્ર્ન છૂટી ગયો. છતાં એના પપ્પા કહેતા હતા કે પીળાં ડ્રેસને કારણે સંધ્યાના સારા માર્ક્સ આવશે. હકીકત સંધ્યા જાણે છે અને આવનારી માર્કશીટ ! પણ અત્યારે તો આ વિદ્યાર્થીઓના શુભેચ્છક વાલીઓની જય હો !